arnastofnun/IGC-2024 huggingface dataset:
S-467/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 27. mars 2007 á hendur G-kvk-þgf Ö-kvk-þgf B. S-kvk-þgf, kt. [...], Rjúpufelli 23, Reykjavík, fyrir eftirgreindar gripdeildir, framdar í Reykjavík á bensínstöð Olíufélagsins hf. á Ártúnshöfða 10. og 12. nóvember 2006 með því að dæla bensíni á bifreiðina MJ-857 en fara af vettvangi án þess að greiða fyrir bensínið.

1.

Þann 10. nóvember bensíni að verðmæti 3.024 krónur.

2.

Þann 12. nóvember bensíni að verðmæti 2.609 krónur.

Þetta er talið varða við 245. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Ákærða sótti ekki þing og boðaði ekki forföll en í fyrirkalli, sem var gefið út 2. apríl sl. og löglega birt fyrir henni, var tekið fram að yrði ekki sótt þing að forfallalausu gæti hún búist við að dómur yrði lagður á málið að henni fjarstaddri sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærða hafi framið þá háttsemi sem ákært er út af og eru brot ákærðu rétt heimfærð til refsiákvæða í ákærunni

Ákærða er fædd í desember 1983. Henni var veitt ákærufrestun á árinu 2000 fyrir hegningarlagabrot. Þá var hún dæmd í 30 daga skilorðsbundið fangelsi 2001 fyrir nytjastuld og umferðarlagabrot. Þá var hún dæmd í sekt á árinu 2004 fyrir umferðarlagabrot. Loks gekkst hún undir sátt á árinu 2005 fyrir fíkniefnalagabrot. Með vísan til sakarefnis málsins greiði ákærða 15.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

Ákærða greiði skipuðum verjanda sínum H-kk-þgf I-kk-þgf hæstaréttarlögmanni 62.250 krónur í málsvarnarþóknun.

D ó m s o r ð:

Ákærða, G-kvk-nf A-kvk-nf B. S-kvk-nf, greiði 15.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

Ákærða greiði skipuðum verjanda sínum H-kk-þgf I-kk-þgf hæstaréttarlögmanni 62.250 krónur í málsvarnarþóknun.

S-kk-nf S-kk-nf.
S-521/2007

Ár 2007, mánudaginn 23. apríl, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-521/2007: Ákæruvaldið gegn Á-kk-þgf O-x-x E-x-x, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 3. apríl 2007 á hendur ákærða, Á-kk-þgf O-kk-þgf E-x-x, kt. 000000-0000, Hátúni 10a, Reykjavík til refsingar fyrir þjófnað samkvæmt 244. gr. almennra hegningarlaga nr. 19/1940, með því að hafa, föstudaginn 9. febrúar 2007, stolið matvöru að andvirði 5.089 króna úr verslun Hagkaupa í Kinglunni, svo sem nánar er lýst í ákæru.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Ákærði er 47 ára. Samkvæmt sakavottorði hefur hann áður verið sakfelldur í níu skipti fyrir þjófnað, síðast 30. ágúst 2005, en þá var hann dæmdur í 45 daga óskilorðsbundið fangelsi. Að virtum þeim sakaferli, ítrekunarákvæði 255. gr. almennra hegningarlaga og að teknu tilliti til þess að umrædd matvara komst óskemmd til skila, þykir refsing hæfilega ákveðin fangelsi í þrjá mánuði.

E-kk-nf E. L-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, Á-kk-nf O-kk-nf E-x-x, sæti fangelsi í þrjá mánuði.

J-kk-nf J-kk-nf

Rétt endurrit staðfestir.

Skrifstofu Héraðsdóms Reykjavíkur, 23. apríl 2007.
S-522/2007

Ár 2007, föstudaginn 23. nóvember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-522/2007: Ákæruvaldið gegn K-kk-þgf F-kk-þgf B-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 3. apríl 2007 á hendur K-kk-þgf F-kk-þgf B-kk-þgf, kt. 000000-0000, Hringbraut 119, Reykjavík, til refsingar fyrir gripdeild samkvæmt 245. gr. almennra hegningarlaga nr. 19/1940, með því að hafa, þriðjudaginn 14. mars 2006, dælt bensíni á bifreiðina JF-906 að andvirði 6.261 krónu og ekið á brott án þess að greiða fyrir eldsneytið.

Með játningu ákærða fyrir dómi, sem samrýmist rannsóknargögnum málsins, er ofangreind háttsemi sönnuð og þykir hún rétt færð til refsiákvæða í ákæru.

Ákærði er 25 ára. Hann á að baki nokkurn sakaferil og hefur frá árinu 2001 hlotið fjóra skilorðsbundna dóma fyrir hegningarlagabrot, síðast 14. júlí 2006, en þá var ákærði dæmdur í 45 daga fangelsi, skilorðsbundið tvö ár, fyrir líkamsárás. Brotið, sem ákærði er nú sakfelldur fyrir, er framið fyrir uppsögu síðastgreinds dóms og ber því að dæma ákærða hegningarauka, sbr. 78. gr. almennra hegningarlaga. Í því skyni þykir rétt að taka upp skilorðsdóminn samkvæmt reglum 60. gr. sömu laga og dæma með máli þessu. Að því gættu og annars með hliðsjón af greiðri játningu ákærða og 77. gr. hegningarlaganna þykir refsing hæfilega ákveðin fangelsi í tvo mánuði, sem eftir atvikum þykir mega skilorðsbinda, eins og nánar greinir í dómsorði.

Olíufélagið ehf. krefst 6.261 krónu skaðabóta úr hendi ákærða, með vöxtum samkvæmt 8. gr. laga nr. 38/2001 um vexti og verðtryggingu frá 14. mars 2006 til þess dags er liðinn er mánuður frá birtingu bótakröfunnar, en með dráttavöxtum frá þeim degi til greiðsludags, sbr. 9. gr. téðra laga. Ákærði hefur samþykkt bótakröfuna, eins og hún er sett fram, en krafan var honum birt 6. júní 2006. Að því virtu og með vísan til 1. og 2. mgr. 172. gr. laga um meðferð opinberra mála ber að dæma ákærða til greiðslu kröfunnar, en hún ber dráttarvexti frá og með 6. júlí 2006.

E-kk-nf E. L-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, K-kk-nf F-kk-nf B-kk-nf, sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði Olíufélaginu ehf. 6.261 krónu, með vöxtum samkvæmt 8. gr. laga nr. 38/2001 um vexti og verðtryggingu frá 14. mars 2006 til 6. júlí 2006, en með dráttarvöxtum samkvæmt 9. gr. sömu laga frá þeim degi til greiðsludags.

J-kk-nf J-kk-nf
S-525/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 3. apríl sl., á hendur A, og D-x-x P-x-x, Njálsgötu 80, Reykjavík, fyrir eftirtalin gripdeildarbrot framin í Reykjavík 2006:

1. Ákærðu báðum með því að hafa sunnudaginn 27. ágúst í versluninni Bónus, Hólagarði, Lóuhólum 2-6, Reykjavík, tekið matvörur að verðmætí kr. 31.466 ófrjálsri hendi og gengið með þær út úr versluninni án þess að greiða fyrir.

2. Ákærða A, með því hafa laugardaginn 28. október í verslun ÁTVR, Kringlunni 6-12, Reykjavík, tekið 2 Bacardi og áfengisflöskur að verðmæti kr. 6.900 og gengið með þær út úr versluninni án þess að greiða fyrir.

Telst þetta varða við 245. gr. almennra hegningarlaga nr. 19/1940.

Þess er krafist að ákærðu verði dæmdir til refsingar.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði, D-x-x P-x-x hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði D-x-x P-x-x, er fæddur í febrúar 1983. Hann hefur ekki áður gerst sekur um refsivert brot hérlendis samkvæmt fyrirliggjandi sakavottorði.

Þykir refsing ákærða hæfilega ákveðin 70.000 króna sekt til ríkissjóðs en sæti ella fangelsi í 6 daga greiði hann ekki sektina innan 4 vikna frá uppkvaðningu dómsins.

D ó m s o r ð :

Ákærði, D-x-x P-x-x, greiði 70.000 þúsund krónur í sekt til ríkissjóðs en sæti ella fangelsi í 6 daga greiði ákærði ekki sektina innan 4 vikna frá uppkvaðningu dómsins.

Á-kk-nf M-kk-nf.
S-529/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 3. apríl 2007 á hendur P-kk-þgf J-kk-þgf J-kk-þgf, kt. [...], Hverfisgötu 59, Reykjavík, fyrir eftirtalin fíkniefnalagabrot framin á árinu 2006:

I.

Fimmtudaginn 17. ágúst að Skútuhrauni 9 í Hafnarfirði, haft í vörslum sínum 1 töflu af vímuefninu MDMA, sem lögregla fann við leit á ákærða.

II.

Aðfaranótt laugardagsins 21. október á skemmtistaðnum Pravda, Austurstræti 22 í Reykjavík, haft í vörslum sínum 0,54 g af amfetamíni, sem lögregla fann við leit á ákærða.

Eru báðir ákæruliðir taldir varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á vímuefninu MDMA, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og sæti upptöku á 1 töflu af vímuefninu MDMA og 0,54 g af amfetamíni sem lögreglan lagði hald á við rannsókn máls, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 27. apríl sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni

Ákærði er fæddur í febrúar 1979. Hann hefur ekki áður sætt refsingum svo kunnugt sé. Refsing ákærða þykir hæfilega ákveðin 50.000 króna sekt í ríkissjóð sem greiða skal innan fjögurra vikna frá uppkvaðningu dóms þessa að telja en ella skal ákærði sæta fangelsi í 4 daga.

Með vísan til lagaákvæða í ákæru skulu upptæk gerð til ríkissjóðs 1 tafla af vímuefninu MDMA og 0,54 g af amfetamíni sem lögregla lagði hald á við rannsókn málsins.

Sakarkostnað hefur ekki leitt af málinu.

D ó m s o r ð:

Ákærði, P-kk-nf J-kk-nf J-kk-nf, greiði 50.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Upptæk eru gerð til ríkissjóðs 1 tafla af vímuefninu MDMA og 0,54 g af amfetamíni sem lögregla lagði hald á við rannsókn málsins.

S-kk-nf S-kk-nf.
S-672/2007

Mál þetta sem dómtekið 10. maí sl. er höfðað með ákæru lögreglustjórans í Reykjavík frá 2. maí 2007 á hendur X fyrir tilraun til þjófnaðar, með því að hafa að morgni miðvikudagsins 14. mars 2007 í auðgunarskyni brotist inn í húsnæði að Ósbakka 7 í Reykjavík, með því að spenna upp og fjarlægja glugga, en ákærði var staðinn að verki.

Telur ákæruvaldið faramngreind brot varða við 244. gr., sbr. 1. mgr. 20. gr. almennra hegningarlaga nr. 19/1940.

Við þingfestingu málsins játaði ákærði þá háttsemi sem honum er gefin að sök í ákæru. Er hann því sakfelldur fyrir þá háttsemi sem er í ákæru réttilega heimfærð til refsiákvæða. Við athugun dómara á ákæru eftir dómtöku málsins, kom í ljós að í ákærunni er ekki gerð krafa um refsingu. Samkvæmt d-lið 116. gr. laga nr. 19/1991 um meðferð opinberra skal í ákæru greina kröfur um refsingu og önnur viðurlög. Þar sem engin refsikrafa er gerð í máli þessu verður ákærða ekki gerð refsing.

Af hálfu ákæruvaldsins flutti málið L-kvk-nf K-kvk-nf fulltrúi lögreglustjórans á höfuðborgarsvæðinu.

D ó m s o r ð:

Ákærða, X, er ekki gerð refsing í máli þessu.

I-kvk-nf E-kvk-nf.
S-684/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 26. apríl 2007 á hendur H-kk-þgf Þ-kk-þgf G-kk-þgf, kt. [...], Hraunbæ 107, Reykjavík, fyrir eftirtalin brot framin í Reykjavík að kvöldi mánudagsins 2. október 2006:

1. Umferðarlagabrot, með því að hafa ekið bifreiðinni RJ-108 án þess að hafa öðlast ökuréttindi vestur Stórhöfða uns bifreið hans var stöðvuð til móts við Funahöfða en umrædd bifreið var án skráningarmerkja að framan.

Þetta er talið varða við 1. mgr. 48. gr. og c-lið 1. mgr. 64. gr., sbr. 19. gr. reglugerðar nr. 751/2003 um skráningu ökutækja, allt sbr. 1. mgr. 100. gr., umferðarlaga nr. 50/1987.

2. Ranga skýrslugjöf með því að hafa, er lögregla hafði afskipti af ákærða umrætt sinn, skýrt rangt frá nafni sínu og kennitölu.

Þetta er talið varða við 1. mgr. 146. gr. almennra hegningarlaga nr. 19/1940, sbr. 5. mgr. 15. gr. lögreglulaga nr. 90/1996, sbr. lög nr. 56/2002.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1987. Hann var 16. mars 2005 dæmdur í Héraðsdómi Reykjaness í mánaðar skilorðsbundið fangelsi fyrir þjófnað og brot gegn lögum um ávana- og fíkniefni. Þá var hann 2. september 2005 dæmdur í tveggja mánaða skilorðsbundið fangelsi fyrir hylmingu. Ákærði hefur með broti í þessu máli rofið skilorð refsidómsins frá í september 2005. Ber því nú að taka dóminn upp eftir reglum 60. gr. laga nr. 19/1940 og ákvarða ákærða nýja refsingu, sbr. 77. gr. Með hliðsjón af sakarefni málsins og greiðlegri játningu ákærða er hún hæfilega ákveðin fangelsi í þrjá mánuði.

D ó m s o r ð :

Ákærði, H-kk-nf Þ-kk-nf G-kk-nf, sæti fangelsi í þrjá mánuði.

S-kk-nf S-kk-nf.
S-934/2007

Mál þetta var höfðað með ákæru lögreglustjórans á höfuðborgarsvæðinu, dagsettri 12. júní sl., á hendur E-kk-þgf Æ-kk-þgf R-kk-þgf, kt. 000000-0000, Arahólum 6, Reykjavík, „fyrir eftirtalið fíkniefnalagabrot framið 19. janúar 2007:

Með því að hafa haft í vörslum sínum að Arahólum 6 í Reykjavík, 5 kannabisplöntur og jafnframt um nokkurt skeið fram til umrædds dags ræktað í umræddu húsnæði téðar plöntur og fyrir að hafa haft í vörslum sínum 43,57 g af amfetamíni sem ákærði framvísaði við húsleit lögreglu og jafnframt 1,71 g af vímuefninu MDMA og 2,53 g af hassi, sem lögregla fann við húsleit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. 4. gr. sömu laga, varðandi framleiðslu á kannabis, sbr. lög nr. 13/1985, og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdir til refsingar og jafnframt að 5 kannabisplöntur, 43,57 g af amfetamíni, 1,71 g af vímuefninu MDMA og 2,53 g af hassi sem hald var lagt á, verði gert upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru réttilega heimfærð til refsiákvæða.

Samkvæmt sakavottorði ákærða gekkst hann undir greiðslu 55.000 króna sektar 21. nóvember 2006 fyrir brot gegn 1., sbr. 3. mgr. 37. gr. og 1. mgr. 48. gr. umferðarlaga og var þá sviptur ökurétti í 1 mánuð.

Refsing ákærða er ákveðin með hliðsjón af magni og tegund fíkniefna sem ákærði hafði í vörslum sínum, 30 daga fangelsi, en fresta skal fullnustu refsingar og falli hún niður að liðnum 3 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 5 kannabisplöntum, 43,57 g amfetamíni, 1,71 g af MDMA og 2,53 g af hassi.

Ákærði skal greiða sakarkostnað 211.254 krónur, þar með talda málsvarnarþóknun skipaðs verjanda síns, J-kk-ef E-kk-ef hæstaréttarlögmanns, 70.000 krónur að meðtöldum virðisaukaskatti.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Ákærði, Ö-kk-nf Æ-kk-nf R-kk-nf, sæti fangelsi í 30 daga, en frestað er fullnustu refsingar ákærða og falli hún niður að liðnum 3 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 5 kannabisplöntum, 43,57 g amfetamíni, 1,71 g af MDMA og 2,53 g af hassi.

Ákærði greiði sakarkostnað málsins, 211.254 krónur, þar með talda málsvarnarþóknun skipaðs verjanda síns, J-kk-ef E-kk-ef hæstaréttarlögmanns, 70.000 krónur að meðtöldum virðisaukaskatti. I-kvk-nf E-kvk-nf.
S-944/2007

Mál þetta, sem þingfest var í dag og dómtekið, er höfðað með ákæru útgefinni af lögreglustjóranum í Reykjavík 25. júní sl., á hendur ákærða, R-kk-þgf M-kk-þgf S-kk-þgf, kt. [...], Burknavöllum 9, Hafnarfirði, fyrir kynferðisbrot með því að hafa haft í vörslum sínum, í neðangreindum búnaði sem haldlagður var á heimili ákærða 9. október 2006, ljósmyndir og hreyfimyndir sem sýna börn á kynferðislegan eða klámfenginn hátt. Myndanna aflaði ákærði sér af netinu og vistaði á neðangreindan búnað á tímabilinu frá nóvember 2005 fram í september 2006:

1) Í Toshiba fartölvu, sjö hreyfimyndir.

2) Í Sony Walkman ferðaspilara, 3814 ljósmyndir.

3) Í ACE special edition turntölvu, 234 ljósmyndir.

Telst þetta varða við 4. mgr. 210. gr. almennra hegningarlaga nr. 19/1940, sbr. 7. gr. laga nr. 39/2000, 2. gr. laga nr. 14/2002 og 2. gr. laga nr. 74/2006.

Þess er krafist að ákærði verði dæmdur til refsingar og til að sæta upptöku samkvæmt 1. tl., 1. mgr. 69. gr. almennra hegningarlaga, á Toshiba fartölvu, Sony Walkman ferðaspilara og ACE special edition turntölvu.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Ákærði hlaut sektarrefsingu árið 1998 fyrir sams konar brot og nú er ákært fyrir og árið 2001 hlaut hann 12 mánaða fangelsisdóm fyrir kynferðisbrot gegn ungum drengjum. Loks var hann dæmdur í 4 mánaða fangelsi árið 2003 fyrir sams konar brot og nú er ákært fyrir. Vegna þessa sakaferils telst refsing ákærða hæfilega ákveðin fangelsi í 12 mánuði.

Dæma ber ákærða til þess að greiða 150.000 krónur í málsvarnarlaun til L-kk-ef K-kk-ef hdl., að meðtöldum virðisaukaskatti.

DÓMSORÐ:

Ákærði, R-kk-nf M-kk-nf S-kk-nf, sæti fangelsi í 12 mánuði.

Ákærði sæti upptöku á fartölvu, ferðaspilara og turntölvu.

Ákærði greiði verjanda sínum, L-kk-þgf K-kk-þgf hdl., 150.000 krónur í málsvarnarlaun.

P-kk-nf G-kk-nf
S-146/2007

Mál þetta, sem þingfest var í dag og dómtekið sama dag, er höfðað með ákæru lögreglustjórans á Selfossi, dagsettri 15. mars 2007, á hendur F-kk-þgf K-kk-þgf T-kk-þgf, kt. 000000-0000, Tjarnargötu 26, Reykjanesbæ,

„fyrir fíkniefnabrot

með því að hafa, að kvöldi miðvikudagsins 10. maí 2006 haft í vörslu sinni 2,46 gr. af tóbaksblönduðu kannabisefni, sem lögreglan fann í skyrtuvasa ákærða við leit á honum umrætt sinn, eftir að hafa stöðvað bifreiðina AM-268 á Gjábakkavegi ofan við Laugarvatnsréttir, en ákærði var farþegi í bifreiðinni umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 9308) en lagt var hald á greind fíkniefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti hvorki við þingfestingu málsins, þrátt fyrir löglega birta ákæru þann 8. mars 2007 ásamt fyrirkalli þar sem þess var getið að málið kynni að verða dæmt að ákærða fjarstöddum, né boðaði forföll. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Ákærði hefur með háttsemi sinni unnið sér til refsingar. Samkvæmt sakavottorði ákærða var hann dæmdur til greiðslu 30.000 króna sektar þann 9. janúar 2007 í Héraðsdómi Vesturlands fyrir brot gegn lögum um ávana- og fíkniefni. Ákærði framdi brot það sem hann er nú sakfelldur fyrir áður en ofangreindur dómur féll og verður honum því nú gerð refsing samkvæmt 78. gr. almennra hegningarlaga nr. 19/1940 þar sem um hegningarauka er að ræða.

Refsing ákærða er ákveðin 34.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Ákærði sæti upptöku á 2,46 grömmum af tóbaksblönduðu kannabisefni.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, F-kk-nf K-kk-nf T-kk-nf, greiði 34.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði sæti upptöku á 2,46 grömmum af tóbaksblönduðu kannabisefni.

Á-kvk-nf G-kvk-nf.
S-158/2007

Mál þetta, sem þingfest var í dag og dómtekið sama dag, var höfðað með ákæru lögreglustjórans á Selfossi, dagsettri 10. apríl 2007, á hendur G-kk-þgf B-kk-þgf, kt. 000000-0000, Háengi 14, Selfossi,

,,fyrir fíkniefnabrot með því að hafa síðdegis föstudaginn 5. janúar 2007, haft í vörslu sinni 0,81 gr. af amfetamíni og 0,74 gr. af hassi, sem lögregla fann við húsleit á heimili ákærða, umrætt sinn.“

Ákæruvaldið telur þessa háttsemi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á framangreindum fíkniefnum, (efnaskrá nr. 10904) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði mætti ekki við þingfestingu málsins þrátt fyrir löglega birtingu ákæru ásamt fyrirkalli þar sem þess var getið að málið kynni að verða dæmt að ákærða fjarstöddum mætti ákærði ekki fyrir dóm. Þar sem ákærði er sviptur lögræði skipaði dómari ákærða verjanda sem mætti við þingfestingu málsins. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og það er réttilega fært til refsiákvæðis. Ákærði hefur með háttsemi sinni unnið sér til refsingar.

Ákærða hefur margoft frá árinu 1996 verið gerð refsing fyrir brot á lögum um ávana- og fíkniefni. Síðast var ákærði dæmdur í eins mánaðar fangelsi þann 18. apríl 2007, skilorðsbundið til tveggja ára, fyrir brot gegn lögum um ávana- og fíkniefni. Brot það sem ákærði er sakfelldur fyrir nú framdi hann áður en sá dómur var kveðinn upp. Ber því að dæma ákærða hegningarauka samkvæmt 78. gr. sbr. 77. gr. almennra hegningarlaga nr. 19/1940. Samkvæmt þessu verður ákærða ekki gerð sérstök refsing í máli þessu.

Gerð skulu upptæk 0,81 gramm af amfetamíni og 0,74 grömm af hassi.

Að fenginni ofangreindri niðurstöðu, og þar sem ákærða verður ekki gert að sök að mál þetta var ekki sameinað máli því sem rekið var fyrir sama dómstóli og kveðinn var upp dómur í þann 18. apríl sl., skal sakarkostnaður, sem er þóknun skipaðs verjanda ákærða, S-kk-ef S-kk-ef hæstaréttarlögmanns, 49.800 krónur, greiddur úr ríkissjóði. Hefur þá verið tekið tillit til virðisaukaskatts.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, G-kk-þgf B-kk-þgf, er ekki gerð sérstök refsing í máli þessu.

Upptæk skulu gerð 0,81 gramm af amfetamíni og 0,74 grömm af hassi.

Þóknun skipaðs verjanda ákærða, S-kk-ef S-kk-ef hæstaréttar-lögmanns, 49.800 krónur, skal greidd úr ríkissjóði.

Á-kvk-nf G-kvk-nf.